Секторот за инспекциски надзор во областа на социјалната заштита и заштита на децата при Министерството за труд и социјална политика, преку инспекторите за социјална заштита Томислав Цветковски со службена легитимација број 28-0004 и Нена Велковска со службена легитимација број 28-0021, изврши редовен инспекциски надзор над субјектот на инспекциски надзор ЈУ Меѓуопштински центар за социјална работа Македонски Брод, со седиште на ул.,,Маршал Тито,, бр.9, Македонски Брод, застапуван од Директорот Синиша Радески и со Записник ИП1 број 16-147 од 15.03.2023 година ја утврди фактичката состојба и врз основа на член 338 од Законот за социјалната заштита („Службен весник на Република Северна Македонија,, број 104/2019, 146/2019, 275/2019, 302/2020, 311/2020, 163/2021,99/2022,236,2022) го донесе следното

**Р Е Ш Е Н И Е**

Се наредува на Синиша Радески, Директор на ЈУ Меѓуопштински центар за социјална работа Македонски Брод (во натамошниот текст: Центарот), за отстранување на констатираните недостатоци и неправилности во примената на Законот за социјалната заштита, Законот за правда на децата („Службен весник на Република Македонија” број 148/2013 и ,,Службен Весник на Република Северна Македонија,, број 152/2019 и 275/2019), подзаконските, општите, поединечните и другите акти донесени врз негова основа, да ги преземе следните мерки во роковите и од страна на одговорното лице:

1.Центарот уредно и ажурно да ги регистрира примените известувања за деца во ризик добиени од Министерство за внатрешни работи, Јавно обвинителство, училиштето или од друга институција односно да врши внес хронолошки според редослед на нивно примање во Центарот согласно член 24 став 6 од Законот за правда за децата, член 2 став 1, член 5 и член 7 став 1 од Правилникот за формата и содржината и начинот на водење на регистарот за примени известувања за деца и малолетници во ризик (,,Службен весник на Република Македонија, број 136/2008).

**Рокот за извршување на изречената инспекциска мерка e од денот на приемот на решението и постојано**

2.Центарот кога ќе прими барање од Судот за доставување на извештај за личноста на детето во ризик, во кој што треба да биде содржано и мислење со предлог во однос на донесување на одлуката што треба да му се изрече на детето, кој и покрај уредната достава не можел да го изврши разговорот поради отсуство на родителот или родителите, односно старателот или старателите, Центарот да го известува надлежниот јавен обвинител и Министерството за внатрешни работи заради натамошно постапување, во согласност со член 25 став 1 Законот за правда за децата.

**Рокот за извршување на изречената инспекциска мерка e од денот на приемот на решението и постојано**

3.Центарот, односно стручниот тим, најдолго во рок од десет дена по донесувањето на планот со мерки и активности за индивидуална работа со детето и родителот односно старателот, да разговара по вторпат со родителите, односно старателот со кои живее детето во ризик со цел непосредно да се увери дали тие можат да водат грижа за детето и дали можат да бидат отстранети причините за неговото однесување и состојбата на ризик и да ги предупредува родителите односно старателите за натамошните последици од несоработувањето со центарот во спроведувањето на мерките на помош и заштита, односно да се состанува со родителите или старателите најмалку еднаш месечно, во согласност со член 28 став 1 и 2 од Законот за правда за децата.

**Рокот за извршување на изречената инспекциска мерка e од денот на приемот на решението и постојано**

4.Центарот на секои три месеци да доставува податоци за применетите мерки на помош и заштита до Министерството за труд и социјална политика каде што се води Регистарот за примена на мерките на помош и заштита согласно член 31 став 1 од Законот за правда за децата и член 6 од Правилникот за формата и содржината и начинот на водење на регистарот за примена на мерки за помош и заштита на деца и малолетници во ризик (,,Службен весник на Република Македонија,, број 136/2008).

**Рокот за извршување на изречената инспекциска мерка изнесува 30 дена од приемот на решението и постојано**

5.Центарот по добиено барање од надлежниот суд и јавниот обвинител во кривична постапка која се води за дете над 14 години и во прекршочна постапка до надлежниот суд односно до јавниот обвинител да доставува извештај односно мислење во согласност со член 75 став 2 и 4, член 113 став 2 и член 140 став 1 од Законот за правда на децата.

**Рокот за извршување на изречената инспекциска мерка изнесува по приемот на решението и постојано**

6. Раководното лице или друго овластено лице во субјектот на надзорот е должен веднаш по истекот на рокот за извршување на инспекциските мерки, а најдоцна во рок од три дена писмено да ги извести инспекторите дали се извршени инспекциските мерки , согласно член 334 став 4 од Законот

Жалбата изјавена против ова решение, не го одлага неговото извршување.

**О б р а з л о ж е н и е**

Секторот за инспекциски надзор во областа на социјалната заштита и заштита на децата при Министерството за труд и социјална политика, врз основа на член 329 став 1 алинеја 1 од Законот за социјалната заштита, преку инспекторите за социјална заштита Томислав Цветковски со службена легитимација број 28-0004 и Нена Велковска со службена легитимација број 28-0021, изврши редовен инспекциски надзор над субјектот на инспекциски надзор ЈУ Меѓуопштински центар за социјална работа Македонски Брод, со седиште на ул.,,Маршал Тито,, бр.9, Македонски Брод, застапувано од Директорот Синиша Радески и состави Записник ИП1 број 16-147 од 15.03.2023 година, во кој се констатирани недостатоци и неправилности во предметите на децата со ризик и децата сторители на дејствија што со закон се предвидени како кривични дела и прекршоци

Жалбата не го задржува извршувањето на решението согласно член 340 став 2 од Законот

Врз основа на изнесеното се одлучи како во диспозитивот на ова решение.

**Правна поука:** против ова решение може да се изјави жалба до Државната комисија за одлучување во втор степен од областа на инспекцискиот надзор и прекршочната постапка во рок од 15 дена од денот на приемот на решението.

Подносителот на жалба плаќа административна такса за жалба во износ од 250,00 денари.

Решено во Секторот за инспекциски надзор во областа на социјалната заштита и заштита на децата при Министерство за труд и социјална политика под ИП1 број 16-147 од 15.03.2023 година.

Инспектори за социјална заштита

**Томислав Цветковски**

**Нена Велковска**